Oliy ta’limdagi muammolar yangi davrda tan olindi va ochiq aytilyapti, xo‘sh, ularning yechimi uchun nimalar qilindi? Bugun O‘zbekiston oliy ta’lim tizimi qanday rivojlanmoqda? Uni isloh qilishning ustuvor yo‘nalishlari belgilangan konsepsiya nimalarni ko‘zda tutadi? Va asosiy savol: unda qo‘yilgan vazifalarga kutilgan vaqt ichida erishiladimi? Dunyoning eng yaxshi mingta oliy ta’lim muassasalarining 80 foizdan ortiqrog‘ida foydalanilayotgan va O‘zbekiston ta’lim tizimiga ham faol tatbiq etilayotgan kredit-modul o‘qitish tizimi nima? Mamlakatda o‘tgan yillar davomida oliy ta’limga qamrov darajasi nega past bo‘lgan va endilikda qanday maqsadlar bilan uni oshirishga harakat qilinmoqda? Kun.uz muxbiri O‘zbekistonda oliy ta’limni rivojlantirish maqsadida boshlangan ishlar va kutilayotgan natijalar haqidagi shu kabi savollar bilan ta’lim sohasi mas’ullariga murojaat qildi.